
                                                 Nr.23/201/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii energiei electrice nr.13/2007 şi a Legii gazelor nr. 351/2004, transmisă cu adresa nr.P.l.x 420 din 20 iunie 2011.



În raport de conţinutul normativ al reglementării, propunerea legislativă face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

    Nr.23/201/2011
R A P O R T

asupra propunerii legislative pentru modificarea şi completarea
Legii energiei electrice nr.13/2007 şi a Legii gazelor nr. 351/2004


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea şi completarea Legii energiei electrice nr.13/2007 şi a Legii gazelor nr. 351/2004, transmisă cu adresa nr.P.l.x 420 din 20 iunie 2011, înregistrată la comisie sub nr.23/201 din 21 iunie 2011.


Senatul a respins propunerea legislativă în şedinţa din 14 iunie 2011.



Comisia juridică, de disciplină şi imunităţi şi Comisia pentru buget, finanţe şi bănci au avizat negativ propunera legislativă.


Consiliul Legislativ, cu avizul nr. 357 din 24 martie 2011, a avizat favorabil proiectul de lege, formulând observaţii şi propuneri care  nu au fost preluate.
          Guvernul a transmis că nu susţine adoptarea propunerii legislative.


Propunerea legislativă vizează îmbunătăţirea cadrului legislativ prin instituirea unor condiţii adecvate îndeplinirii obligaţiilor de serviciu public şi universal, necesare satisfacerii cerinţelor consumatorilor beneficiari ai serviciului universal. 


Membrii Comisiei pentru industrii şi servicii au examinat propunerea legislativă în şedinţa din 19 septembrie 2012 şi au hotărât, în unanimitate, respingerea acesteia deoarece, prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, au fost abrogate Legea nr.351/2004 şi Legea energiei electrice nr.13/2007 asupra cărora era intervenţia legislativă.



La lucrările comisiei au fost prezenţi 23 de deputaţi din totalul de 28 de membri ai comisiei.
                  În raport de conţinutul normativ al reglementării, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,
Silvia Vlăsceanu

